Ключови думи: Странджа, чума, евтаназия, животни, кози, овце, Кости, Малко Търново, Илиян Янчев
Над 450 кози и овце в странджанското село Кости (община Царево) бяха подложени на евтаназия. Причината е пламнало огнище на непозната у нас чума по дребните преживни животни, за която Десант вече съобщи. Опитите да се овладее заразата продължават.
Избитите животни се заравят в общ гроб, а на входа и изхода на селото преминаващите автомобили се дезинфекцират със специален препарат.
Все още няма информация от къде е дошла заразата. Едно от предположенията е, че чумата е пренесена от мигранти, но това не е потвърдено официално от Българската агенция по безопасност на храните. Не е ясно и дали огнището в Кости има връзка с това в ямболското село Воден.
Взети са кръвни проби от животни в още няколко стопанства в Странджа, които попадат в 10-килемотровата зона. Резултатите ще излязат до дни. Докато стане ясно обаче ще има ли още затрити стопанства в района, фермерите и в съседните общини не могат да спят от тревоги.
Хората от Малко Търново, например, са се събрали съвсем импровизирано в центъра на града, все едно някой е свирил сигнал за тревога, разказва кметът Илиян Янчев.
„Разговорът беше изключително тежък. Хората са много притеснени, на всички им се плаче. Цялата ситуация сме я виждали през 2011 г., тогава шапът отново тръгна от Кости, няколко дни по-късно беше в Граматиково, след това в Близнак, Стоилово и така пламна цяла Странджа. Хората от това се страхуват, защото веднъж са го преживели, втори път ще е непосилно за тях. Чудят се какво да правят и не могат да вземат решение”, разказа Янчев.
Според него избиването на животните не решава проблема.
„Преди няколко дни за едно куче в Малко Търново се вдигна такава врява и шум и се намесиха политически партии. Дори кравата Пенка предизвика повече съчувствие, всички се обединиха, за да я спасят. В същото време се избиват стотици животни, които са месодайни, млекодайни и това остава без особено внимание.
Къде е логиката? Нямаше никаква информация. Никой предварително не разговаря с хората, не мина по обектите да каже каква е ситуацията. Хората са загубили доверие във властите, страх ги е и, ако животното се разболее, предпочитат да си го лекуват с бабини илачи, защото иначе ще бъде убито”, допълва кметът.
Той разказва, че навремето само в Малко Търново официално е имало над 240 000 животни. Днес това е брйката в цяла Бургаска област.
24.07.2018 19:36:54
за мен сручирото се в Странджа е някакъв политически трик или заговор, зад който се крият нечии интереси.Ние жимеем в 21 век, и разполагаме с достатъчно технологии и медиина информативност, така че ми се струва много непрофесионално и нелепо избиването на толкова животни, преди да се е изяснила истинската потенциална опасност, и последствията от нея.Тук тъне в сянка истината за действията и има порооително нечии скрити интереси. Мога допи да си позноря да схекулирам, че е снързано с подготвятето и заселватето на района Странджа, както го помним още от 80-те гадини